8.pielikums

iepirkuma “Skaņas, gaismas un skatuves aprīkojuma noma

Siguldas novada pašvaldības administrācijas un tās iestāžu vajadzībām”

identifikācijas nr. **SNP 2019/07/AK**

nolikumam

**Līgums Nr.\_\_\_\_\_**

Siguldā 2019.gada \_\_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr.90000048152, juridiskā adrese Pils ielā 16, Sigulda, Siguldas novads, tās \_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1)**,** turpmāk šī līguma tekstā saukts Nomnieks, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_-,** reģistrācijas nr.\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,turpmāk šī līguma tekstā saukts Iznomātājs, no otras puses,

abi kopā un katrs atsevišķi saukti - Puses,

pamatojoties uz 201\_\_.gada \_\_.\_\_\_\_\_\_\_\_\_\_ Siguldas novada pašvaldības Iepirkuma komisijas lēmumu, Iznomātājam ir piešķirtas līguma slēgšanas tiesības iepirkumā „Skaņas, gaismas un skatuves aprīkojuma noma Siguldas novada pašvaldības administrācijas un tās iestāžu vajadzībām”, turpmāk tekstā - iepirkums, identifikācijas nr. SNP 2019/07/AK, noslēdz līgumu, turpmāk tekstā - Līgums:

1. **Līguma priekšmets**
   1. Nomnieks pasūta un Izpildītājs atbilstoši iesniegtajam piedāvājumam iepirkumā, Pasūtītāja norādēm un tehniskajam piedāvājumam (1.pielikums) un detalizētajam finanšu piedāvājumam (2.pielikums), apņemas nodrošināt gaismas, skaņas un skatuves tehnikas nomu, t.sk., uzstādīšanu, apkalpošanu pasākuma laikā un demontāžu, Nomnieka organizēto pasākumu apskaņošanai un apgaismošanai, turpmāk tekstā Pakalpojums.
   2. Nomniekam nav pienākums šī Līguma darbības laikā izmantot visas Līguma l. pielikumā un 2.pielikumā noradītās vienības un pasūtīt Pakalpojumus par Līguma 3.1.punktā norādīto maksimālo summu. Nomnieks izmanto Pakalpojumu atkarībā no tam radušās vajadzības.
   3. Pakalpojuma cenā ietilpst visas izmaksas, kas saistītas ar pakalpojuma izpildi. Tās ir izmaksas, kas saistītas ar speciālistu darba apmaksu, darba izpildei nepieciešamo līguma slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām, transporta pakalpojumiem, uzturēšanās izdevumi, materiālu izmaksas, u.c. maksājumi, kas nepieciešami pakalpojuma pilnīgai un kvalitatīvai izpildei. Tāpat ir jāiekļauj visas izmaksas, kas saistītas ar instalāciju, kabeļu pievienošanu, programmēšanu un regulēšanu, kā arī visi nepieciešamie palīgmateriāli un iekārtas, kas nav detalizēti un uzskaitīti tehniskajā piedāvājumā (1.pielikums).
   4. Pasākumu norises vieta: Siguldas novada teritorija.
2. **Pušu atbildība, pienākumi un tiesības**
   1. Nomnieka atbildīgais pārstāvis -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk - Nomnieka atbildīgais pārstāvis), kura pienākumos ietilpst savlaicīga informācijas apmaiņa ar Iznomātāju, pasākumu programmas saskaņošana, kā arī pieņemšanas - nodošanas akta parakstīšana.
   2. Nomnieka atbildīgais pārstāvis saskaņo izmantojamo vienību skaitu, apkalpojošā personāla nodrošinājumu, Iznomātāja transporta nepieciešamību un pakalpojuma sniegšanas termiņus, saskaņo ar Iznomātāju, vienojoties, e-pastā. Nomniekam ir pienākums savlaicīgi, 14 dienas pirms pasākuma, iesniegt Iznomātajam nepieciešamo Pakalpojuma pieprasījumu.
   3. Iznomātājs apņemas iznomāt un nodrošināt Nomniekam atbilstoši iepirkumā iesniegtajam piedāvājumam, ražotāja standartiem un labas kvalitātes skaņas, gaismas un skatuves aprīkojumu, Latvijas Republikas normatīvo aktu prasībām atbilstošus Pakalpojumus, tai skaitā, Pakalpojuma izmantotajam aprīkojumam un personālam ir pilnībā jāatbilst visām Nomnieka izvirzītajam prasībām iepirkumā, kā arī tehnikai ir pilnībā jāatbilst mērķim, kādam tā ir izmantojama un jāspēj veikt tai noteiktās funkcijas.
   4. Nomniekam ir pienākums samaksāt Iznomātajam par Pakalpojumu saskaņā ar Līguma noteikumiem.
   5. Iznomātajam ir pienākums savlaicīgi iesniegt Nomniekam atbilstoši normatīvajiem aktiem sagatavotus rēķinus izpildīto Pakalpojumu apmaksai.  
      Iznomātājs pēc nepieciešamības ar savu transportu nodrošina Pakalpojuma piegādi Nomniekam
   6. Par Līguma 3.2.punktā noteikto Pakalpojuma apmaksas termiņu nokavējumu Iznomātajam ir tiesības prasīt Nomniekam līgumsodu 0,1% apmērā no laikā nesamaksātās summas par katru nokavējuma dienu, bet ne vairāk kā 10% no laikā nesamaksātās summas.
   7. Par Līguma 4.2. punktā noteikta termiņa nokavējumu Nomniekam ir tiesības Iznomātājam pieprasīt līgumsodu 0,1% apmērā no Līguma 3.1.punktā noteiktās Līguma summas par katru nokavējuma dienu, bet ne vairāk kā 10% no Līguma 3.1.punktā noteiktās maksimālās Līguma summas.
   8. Ja Iznomātājs atsakās no Līgumā paredzēto saistību pilnīgas vai daļējas izpildes vai tā rīcības dēļ Līguma paredzētājos gadījumos Nomnieks izbeidz Līgumu, Iznomātājs maksā Nomniekam līgumsodu 10% apmērā no Līguma 3.1.punktā noteiktās Līguma summas.
   9. Nomnieks nenes atbildību par Pakalpojuma sniegšanai nepieciešamo iekārtu zādzību vai bojājumu pasākumu norises laikā, touzstādīšanas un demontāžas laikā.
   10. Iznomātājs ir atbildīgs par piesaistītā personāla atbilstošu kvalifikāciju.
   11. Iznomātāja piesaistītais personāls ievēro Latvijas Republikas normatīvajos aktos noteiktās ugunsdrošības un darba drošības noteikumus. Izpildītāja personāls ir iepazīstināts ar darba vides riskiem, un tiek veikti visi nepieciešamie pasākumi, lai šos riskus samazinātu.
3. **Līguma summa un samaksas kārtība**
   1. Maksimālā līguma summa, ko Nomnieks var samaksāt Iznomātajam šī Līguma ietvaros par Pakalpojumu ir 140 000,00 EUR (viens simts četrdesmit tūkstoši euro un 00 centi) un pievienotās vērtības nodoklis 21%, t.i., 29 400,00 EUR (divdesmit deviņi tūkstošu četri simti euro un 00 centi), kopā 169 400,00 EUR (viens simts sešdesmit deviņi tūkstoši četri simti euro un 00 centi), turpmāk tekstā Līguma summa.
   2. Puses vienojas, ka Iznomātājs rēķinu sagatavo elektroniski un nosūta no e-pasta adreses: \_\_\_\_\_\_\_\_\_\_\_\_\_\_\_\_\_ Nomniekam uz e-pasta adresi: [rekini@sigulda.lv](mailto:rekini@sigulda.lv) un Nomnieka atbildīgajam pārstāvim, Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Iznomātājs, sagatavojot rēķinu, tajā iekļauj informāciju par Līguma datumu un numuru. Līdz brīdim, kamēr Iznomātājs nav iekļāvis rēķinā šajā punktā noteikto informāciju, uzskatāms, ka Iznomātājs rēķinu nav iesniedzis. Puses vienojas, ka rēķins tiek uzskatīts par nogādātu Nomniekam un Nomnieks to ir saņēmis otrajā darba dienā no dienas, kad tas izsūtīts uz šajā punktā minēto Nomnieka e-pasta adresi.
   3. Maksājumi tiek veikti ar pārskaitījumu uz rēķinā norādīto bankas kontu 10 darba dienu laikā no rēķina saņemšanas. Maksājums tiek uzskatīts par veiktu dienā, kad Nomnieks šo maksājumu ir veicis no sava bankas konta uz Iznomātāja rēķinā norādīto bankas kontu.
   4. Katra pasākuma izmaksas tiek noteiktas atkarībā no Nomnieka veiktā pieprasījuma, atbilstoši Līguma 2.pielikuma noradītajām cenām.
4. **Pakalpojuma piegādes un pieņemšanas kārtība**
   1. Katra pasākuma skaņas, gaismas, aparatūru un skatuves aprīkojumu uzstādīšanas laiks un nepieciešamais aprīkojums, personāls tiek saskaņots ar Nomnieka atbildīgo personu 14dienu laikāpirms katra pasākuma.
   2. 10 dienu laikā pirms katra pasākuma Iznomātājam ir pienākums Nomnieka atbildīgajai personai iesūtīt un saskaņot detalizētu pasākuma tāmi ar vienību skaitu, vienas vienības cenu un summu, norādīt piesaistīto personālu un transporta nepieciešamību, kā arī skatuves montāžas (uzbūvi, skaņas, gaismas izvietošana un komutācija) un demontāžas laiku.
   3. Pakalpojuma pārbaude:
      1. Nomnieka atbildīgā persona kontrolē Pakalpojuma izpildi,vienlaicīgi veic Pakalpojuma kvalitātes, un nomas aprīkojuma skaita pārbaudi;
      2. ja Iznomātāja sniegtais Pakalpojums atbilst Līguma 4.2.punktā paredzētajai pasākumu tāmei, Nomnieka atbildīgā persona paraksta pieņemšanas-nodošanas aktu.
      3. Ja Nomnieka atbildīgā persona konstatē, ka nodrošinātais Pakalpojums neatbilst Pušu saskaņotās tāmes prasībām, tad par to tiek sastādīts defektu akts un Nomnieks nemaksā par nekvalitatīvi izpildītiem pakalpojumiem. Defektu akts kļūst par Līguma neatņemamu sastāvdaļu.
5. **Līguma izbeigšana un atkāpšanās no Līguma**
   1. Līgums var tikt izbeigts pirms termiņa, ja Puses par to rakstveidā vienojas.
   2. Nomniekam ir tiesības vienpusēji atkāpties no Līguma šādos gadījumos:

5.2.1 Iznomātājs rīkojas pretrunā ar Latvijas Republikas normatīvajiem aktiem un šī Līguma noteikumiem;

5.2.2. Iznomātājs nevar vai nespēj, atbilstoši Līguma noteikumiem, Latvijas Republikas normatīvajiem aktiem un Nomnieka prasībām, izpildīt Pakalpojumus;

5.2.3. Iznomātājs neveic tam uzdoto noteiktā termiņā, vai nesniedz nepieciešamos saskaņojumus, lai nodrošinātu pasākuma norisi plānotajā datumā;

5.3. Līguma 5.2. apakšpunktā minētajos gadījumos Iznomātājs kompensē Nomniekam radušos tiešos zaudējumus pilnā apmērā, atbilstoši Nomnieka iesniegtajam zaudējumu aprēķinam.

5.4. Iznomātājam ir tiesības vienpusēji atkāpties no Līgumu, ja Nomnieks bez attaisnotiem iemesliem, nenorēķinās ar Iznomātāju par sniegtajiem pakalpojumiem ilgāk par 30 (trīsdesmit) darba dienām.

1. **Konfidencialitāte**
   1. Iznomātājs apņemas ievērot konfidencialitāti, tajā skaitā:
      1. aizsargāt, neizplatīt un bez iepriekšējas Nomnieka rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Nomnieka darbību, kas kļuvusi Iznomātājam pieejama Līguma izpildes gaitā;
      2. bez Nomnieka rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. Iznomātājs nodrošina, ka tā apakšuzņēmēji un darbinieki ievēro un izpilda minēto nosacījumu.
   2. Iznomātājs apņemas ievērot konfidencialitāti un bez Nomnieka rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms Līguma noslēgšanas Iznomātājs ir noteicis kā komercnoslēpumu un attiecīgi par to pirms Līguma noslēgšanas ir informējis Nomnieku. Jebkurā gadījumā, Nomnieks nevar noteikt par komercnoslēpumu Līguma priekšmetu un tā izpildes rezultātu.
   3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
   5. Puses vienojas, ka konfidencialitātes noteikumu neievērošana ir Līguma pārkāpums, kas cietušajam Pusēm dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
2. **Personas datu aizsardzība**
   1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Pušu darbiniekiem.
   2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
   3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
   4. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otra Puse iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
   5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
   6. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otras Puses nodoto datu atdošanu atpakaļ un tam sekojošu datu dzēšanu no otras Puses sistēmām.
   7. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otram Līdzējam par šā apakšpunkta izpildi.
   8. Puses apliecina, ka:
      1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
      2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
      3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
      4. bez otras Puses rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
      5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
      6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puses izmanto datu apstrādei, lai veiktu šajā Līgumā paredzēto apstrādes darbību pārbaudi.
3. **Līguma izpildē iesaistīto apakšuzņēmēju nomaiņa un jauna apakšuzņēmēja piesaiste**
   1. Iznomātājs nav tiesīgs bez saskaņošanas ar Nomnieku veikt Iznomātāja piedāvājumā Iepirkumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Nomnieks ir tiesīgs prasīt apakšuzņēmēja viedokli par nomaiņas iemesliem.
   2. Iznomātājs nepiekrīt Nomnieka Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Iepirkumā Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   3. Nomnieks nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   4. Pārbaudot jaunā apakšuzņēmēja atbilstību, Nomnieks piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.
   5. Nomnieks pieņem lēmumu atļaut vai atteikt Iznomātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
   6. Ja Iznomātājs neievēro Līguma 8.sadaļā noteikto iesaistītā apakšuzņēmēju nomaiņas kārtību, Nomnieks var apturēt Līguma izpildi līdz Iznomātājs ir novērsis konstatētos pārkāpumus, Līguma izpildes termiņš netiek pagarināts.
   7. Par Līguma izpildē piesaistīto apakšuzņēmēju sniegto Pakalpojumu kvalitāti un atbilstību Līguma nosacījumiem atbild Iznomātājs.
4. **Strīdu izšķiršanas kārtība**
   1. Strīdus un domstarpības par Līgumu un tā izpildi, kas Līdzējiem var rasties Līguma darbības laikā, Līdzēji risina pārrunu ceļā.
   2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
5. **Nepārvarama vara**
   1. Puses tiek atbrīvots no atbildības par pilnīgu vai daļēju Līguma paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanas rezultātā. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvis nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanas un ziņojumam, ja nepieciešams, jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
   3. Ja minēto apstākļu (Līguma 10.1.punkts) dēļ Līgums nedarbojas ilgāk par 20 (divdesmit) dienām, katram Līdzējam ir tiesības atteikties no Līguma izpildes, par to rakstveida brīdinot otru Līdzēju vismaz 10 (desmit) dienas iepriekš. Šajā gadījumā neviens Līdzējs nevar prasīt atlīdzināt zaudējumus, kas radušies šī Līguma izbeigšanās rezultātā.
6. **Citi līguma noteikumi**
   1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības.
   2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
   3. Iznomātāja atbildīgais pārstāvis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   4. Līgums, tiesības un pienākumi, kas izriet no tā, ir saistoši Līdzējiem un to tiesību un saistību pārņēmējiem, pilnvarniekiem.
   5. Visi Līguma grozījumi ir sastādāmi, Pusēm rakstiski vienojoties, un ir pievienojami Līgumam kā pielikumi, un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
   6. Līgums ir sastādīts uz 6 (sešām) lapām, Līgumam ir 1., 2. un 3.pielikums latviešu valodā divos identiskos eksemplāros ar vienādu juridisko spēku. Katra Puse saņem pa vienam eksemplāram.
7. **Pušu rekvizīti:**

|  |  |
| --- | --- |
| ***Iznomātājs:*** | ***Nomnieks:*** |